МБДОУ «Детский сад № 1 «Радуга» г. Гудермес

Гудермесского муниципального района»

Бераш кхетош-кхиоран заняти

Коьчал: «Нохчийн къоман даар»

Социальный педагог:

Асхабова Хава Умаровна

Апрель - 2021

Бераш кхетош-кхиоран заняти

**Коьчал:** *«Нохчийн къоман даар»*

**1алашо:** бераш нохчийн къоман даар довзийтар.

**Дарсан хьесапаш:**

*1аморан:*

1. Берашна вайн къоман даарш стенах до дийцар;
2. Вайн дайша яах1ума муха еш хиллера дийцар.

*Кхиоран:*

1. Берийн къамел кхиор;
2. П1елгашца беш болу болх кхиор;
3. Керла дешнаш 1амор.

*Кхетош-кхиоран:*

1. Шай къоман ламасташ дезар ч1аг1дар.

**Хьалха бина болх:**

1. Суьрташ гайтар нохчийн даар долуш;
2. Хьехам бар нохчийн къоман даарш муха до дуьцуш.

**Лелийна йолу методически приемаш:**

1. Суьрташ гайтар нохчийн даар долуш;
2. Презинтаци хьажар;
3. Хьехам бар нохчийн къоман даарш муха до дуьцуш;
4. Нохчийн эшаршка ладог1ар;
5. Керла дешнаш 1амор;
6. Болх бар берашца галнаш еш.

**Лелийна г1ирс:**

1. Бод, семарсекхийн берам, бедийн жижиг, пхьег1аш, мерзалгаш, фартукаш, йовлакхаш, салфеткаш - йекхий а, т1едий а.

**Заняти д1аяхьар:**

**Кхиорхо:** Де дика хулийла шу, хьоме бераш!

**Бераш:** Дала езийла!

**Кхиорхо:** Вайга тахана хьеший баьхкина, церан а де дика дай вай.

**Бераш:** Де дика хила шу, хьоме хьеший!

**Кхиорхо:** Вайн тахана ч1ог1а хаза хан хьур ю, ткъа х1ун дийр ду хаа лаахь сан шуна цхьа х1етал-метал ду: «Нохчийн ю, мерза ю, юург ю, вайна ч1ог1а езаш ю». Х1ун ю и бераш?

**Бераш:** Нохчийн даар ду.

**Кхиорхо:** Нийса бах. Нохчийн даар тайп-тайпана хуьлу. Шуна муьлха нохчийн даарш девза?

**Бераш:** Галнаш, хингалш, ч1еп1алгаш.

**Кхиорхо:** Уьш уггаре сих-сиха вай дуу даарш ду. Иштта т1о-берам, сискал, далнаш, хьолт1амаш хуьлу. Вай дайша кхин хьонк бууш хилла. Вайн махкахь хьонк кхуьуш болу дера, иза дег1ана ч1ог1а пайдехь болу дера.

**Кхиорхо:** Шуна уггаре дика хета яах1ума муьлханиг ю?

*(Бераш жоьпаш ло)*

**Кхиорхо:** Х1инца со хьожур ю шуна хаий вай билгал даьхна даарш х1ун тухуш дой. Сан дехар ду шуьга экран т1е схьахьажа.

*(Экран т1ехь хуьлу яах1ума йо г1ирс, ткъа бераш олу муьлха яах1ума ялур ю и г1ирс лелош)*

**Кхиорхо:** Бераш, шуна дика девзаш хилла вайн къоман даарш. Вай тахана цхьа даар дийр ду. И даар хи а, туьхий а, дама а лелийна болу бодах до, кхин а кхехкийна жижиг лела до. Вай бад лелор ю. Иштта семарсекхий берам бо. Х1ун даар хуьлу и т1аккха?

**Бераш:** Бедийн галнаш.

**Кхиорхо:** И нийса жоп ду. Х1инца массо стол гонахьа довла дехар ду сан. Цхьаьна хаза галнаш йийр ю вай.

*(Бераш стоьла гонахьа довлу)*

**Кхиорхо:** Дуьххьара д1адуьйлуш куьйгаш ц1андо вай, т1аккха бисмил доккху.

**Бераш:** Бисмиллах1иррохьманирахьим.

**Кхиорхо:** Йеш йолу яах1ума доггах ян еза, яахьара бохуш, дика хетахьара бохуш, Аллах1 дуьхьа ян еза. Шу ц1ахь сих-сиха дой иштта даар?

*(Бераш жоьпаш ло)*

**Кхиорхо:** Вай яах1ума еш йовлакх х1унда туьллу хаий шу?

**Бераш:** Месаш чу ца эгийта.

**Кхиорхо:** Т1аккха фартукаш х1унда йохку вай?

**Бераш:** Т1ера бедарш бех ца ялийта.

**Кхиорхо:** Вай лелош болу бод дукха к1еда я онда бац. И иштта ца хилахь галнаш керчо хала хир ду вайна. Бад вай хьалхе кхехка йиллина ю. Иза кхехкаш цхьа сахьт сов хан йолу. Бедийн жижиг ч1ог1а пайдехь а, мерза а ду воккхачунна а, жимчунна а.

**Кхиорхо:** Вай галнаш йина девли. Уьш кхоьхкуш лаьтташехь, вай стол ц1ан йина хелхар бал боккхур бу.

*Сада1ан минот: хелхар «Жималла».*

*(Галнаш кхоьхку, стол кечйо, т1акхха массара юу)*

**Жам1 дар:**

- Дийца тахана шайна керла х1ун хиъна?

- Дийца шайна х1ун хазахийтира, х1ун хаза ца хийтира?

**Рефлексия яр.**

**Дерзор:**

Вайн дайша гуттар хилла массо х1умана т1ехь дика: лелочу г1иллакхашца а, духарца а, иштта яах1ума лерина лелош хилла. Нохчийн къоман даар дег1ана пайде а, мерза а, дика а, токх йолуш ду. Цундела шортта г1ора хилла церан дег1ехь. Аллах1а вай шен къинхетамех ма дохийла, бовха кхача хулийла массо а х1усамехь. Амин!

**Бераш:** Амин…

*(Берашна мерзалгаш а луш д1асакъаьстар)*